RCB-KKR के 2-2 प्लेयर्स, शुभमन के साथ यशस्वी या फाफ; जानें बेस्ट प्लेइंग-11
IPL 2023 Best Playing 11 Players List - Top Performers in Indian Premier League 2023 नंबर-7 के ऑलराउंडर पोजिशन पर अक्षर पटेल, कैमरून ग्रीन, हार्दिक पंड्या, अभिषेक शर्मा और रवींद्र जडेजा रेस में रहे।
इंडियन प्रीमियर लीग (IPL) का 16वां सीजन खत्म हो चुका है। चेन्नई सुपर किंग्स ने रोमांचक फाइनल में गुजरात टाइटंस को हराकर 5वां खिताब जीता। प्लेऑफ में वैसे तो 4 ही टीमें पहुंचीं, लेकिन सभी 10 टीमों के बेस्ट प्लेयर्स से अगर टूर्नामेंट की बेस्ट टीम बनाएं तो उसमें लीग स्टेज से बाहर होने वाली टीमों के खिलाड़ी भी शामिल रहेंगे।
भास्कर ने पूरे टूर्नामेंट के पावरप्ले, मिडिल ओवर्स और डेथ ओवर्स में बेस्ट परफॉर्म करने वाले प्लेयर्स को चुना और उनसे एक ड्रीम प्लेइंग-11 बनाई। इनमें साथ एक इम्पैक्ट प्लेयर को भी शामिल किया। IPL के ऑफिशियल रूल को देखते हुए टीम में 4 विदेशी और 8 भारतीय खिलाड़ियों को जगह मिली। आगे स्टोरी में हम बैटिंग पोजिशन के हिसाब से प्लेइंग-12 पर नजर डालेंगे। साथ ही जानेंगे कि उन्होंने इस टीम में जगह क्यों बनाई।
ओपनर्स
बेस्ट ओपनर्स की रेस में शुभमन गिल, फाफ डु प्लेसिस, डेवोन कॉन्वे, विराट कोहली और यशस्वी जायसवाल के ऑप्शन सामने आए। क्योंकि इन्हीं 5 ने ओपनिंग करते हुए टूर्नामेंट में सबसे ज्यादा रन बनाए। लेकिन किन्हीं 2 प्लेयर्स को सिलेक्ट करने के लिए हमने उनका स्ट्राइक रेट और पावरप्ले रन को भी पैमाना बनाया।
मिडिल ऑर्डर
टी-20 में नंबर-3 और नंबर-4 पर सेंसिबल के साथ अटैकिंग बैटर की जरूरत होती है। जो जल्दी विकेट गिरने पर पारी भी संभाल सके और देर से विकेट गिरने पर तेज स्ट्राइक रेट से बैटिंग भी कर सके। फाफ को हम तीसरे नंबर पर रख ही चुके हैं। ऐसे में एक पोजिशन पर सूर्यकुमार यादव, कैमरून ग्रीन, शिवम दुबे, ग्लेन मैक्सवेल और मार्कस स्टोयनिस रेस में थे।
विकेटकीपर 
स्पेशलिस्ट विकेटकीपर बैटर की पोजिशन पर ईशान किशन, जितेश शर्मा, हेनरिक क्लासेन और निकोलस पूरन में रेस रही। बटलर भी रेस में रहते, लेकिन उन्होंने कीपिंग नहीं की। 142.76 का स्ट्राइक रेट और ओपनिंग पोजिशन पर भी बड़ी पारी न खेल पाना, 454 रन बनाने वाले किशन को इस रेस से बाहर करती है। उन्होंने 10 कैच और 3 स्टंपिंग कीं। जितेश ने 150 से ज्यादा के स्ट्राइक रेट से 300 प्लस रन जरूर बनाए, लेकिन ज्यादा मैचों में विकेटकीपिंग नहीं की।
फिनिशर
नंबर-6 पर उतरने वाले फिनिशर की पोजिशन पर CSK के कप्तान महेंद्र सिंह धोनी, टिम डेविड, शिमरोन हेटमायर और निकोलस पूरन रेस में थे। लेकिन KKR के रिंकू सिंह ने इन सभी को पीछे करते हुए फिनिशर की पोजिशन ली।
ऑलराउंडर
नंबर-7 के ऑलराउंडर पोजिशन पर अक्षर पटेल, कैमरून ग्रीन, हार्दिक पंड्या, अभिषेक शर्मा और रवींद्र जडेजा रेस में रहे। ग्रीन लोअर ऑर्डर में बुरी तरह फेल रहे, वहीं अभिषेक ने टॉप ऑर्डर में ही बैटिंग की। हार्दिक ने 136.76 के स्ट्राइक रेट से 346 रन बनाए। उन्होंने पूरे टूर्नामेंट में 25 ओवर बॉलिंग की और 3 ही विकेट ले सके।
स्पिनर
राशिद खान, पीयूष चावला, युजवेंद्र चहल, वरुण चक्रवर्ती और नूर अहमद में स्पिनर्स की 2 जगह के लिए जंग रही।
तेज गेंदबाज
नई गेंद के बॉलर्स की रेस में मोहम्मद शमी, मोहम्मद सिराज, तुषार देशपांडे, ट्रेंट बोल्ट और अर्शदीप सिंह रेस में रहे। देशपांडे ने 16 मैचों में 21 विकेट लिए, लेकिन 9.92 का खराब इकोनॉमी रेट उन्हें रेस से बाहर कर देता है। बोल्ट ने ज्यादा मैच नहीं खेले, वहीं अर्शदीप 14 मैचों में 17 ही विकेट ले सके।
डेथ ओवर स्पेशलिस्ट
पर्पल कैप लेने से एक विकेट दूर रहे मोहित शर्मा और मथीश पथिराना ही इस रेस में शामिल 2 गेंदबाज हैं। पथिराना ने CSK से 12 मैच खेलकर 19 विकेट लिए। वहीं GT से 14 मैच खेलने वाले मोहित ने 27 विकेट अपने नाम किए।
इम्पैक्ट प्लेयर
मोहित शर्मा को तो हम एक इम्पैक्ट प्लेयर बना ही चुके हैं। क्योंकि टीम में राशिद खान तक बैटिंग ऑप्शन हैं। लेकिन 4 और प्लेयर्स के ऑप्शन इम्पैक्ट के रूप में टीमों के पास रहते हैं। ऐसे में मुंबई के बैटर तिलक वर्मा और गुजरात के साई सुदर्शन बैटिंग में ऑप्शन रहेंगे।
पीयूष चावला बतौर स्पिनर इन प्लेयर्स का साथ देंगे। 13वें खिलाड़ी के रूप में ग्लेन मैक्सवेल को रखा है। जिन्होंने 183 से ज्यादा के स्ट्राइक रेट के साथ स्ट्राइकर ऑफ द ईयर का अवॉर्ड जीता।
कप्तानी कौन करेगा?
प्लेऑफ की टॉप-3 टीमों के कप्तान महेंद्र सिंह धोनी, हार्दिक पंड्या और रोहित शर्मा तीनों ही अपने प्रदर्शन के कारण टीम में जगह नहीं बना सके। ऐसे में RCB की कप्तानी करने वाले फाफ डु प्लेसिस ही इस टीम के बेस्ट कप्तान हो सकते हैं।
पंजाब, दिल्ली और लखनऊ से एक भी खिलाड़ी नहीं
टीम ऑफ द टूर्नामेंट में रनर-अप गुजरात टाइटंस के प्लेयर्स का दबदबा रहा। टीम के गिल, राशिद और शमी ने टीम में जगह बनाई। वहीं मोहित शर्मा इम्पैक्ट प्लेयर बने। चैंपियन CSK के जडेजा और पथिराना ही टीम में शामिल हो सके।
CSK की तरह RCB और KKR के भी 2-2 प्लेयर्स ने जगह बनाई। बेंगलुरु से कप्तान फाफ डु प्लेसिस और सिराज रहे, वहीं कोलकाता से रिंकू और वरुण चक्रवर्ती टीम का हिस्सा बने। इनके अलावा मुंबई, राजस्थान और हैदराबाद से एक-एक प्लेयर ने जगह बनाई। दिल्ली, लखनऊ और पंजाब का एक भी खिलाड़ी टीम का हिस्सा नहीं बन सका।
